
Idei introductive 


În scrisoarea sa, redactată la domiciliul forțat, adresată preoților nou-sfin- 
țiţi ai Arhidiecezei de Zagreb la 19 februarie 1953, fericitul Stepinac scria: 


Cu adevărat nu vă cunosc personal, pentru că au trecut deja şapte ani de când 
am fost îndepărtat cu forța de Scaunul Diecezan, dar acest lucru nu contează. Vă 
cunosc în Cristos Isus, care, în mila sa, v-a chemat la sfânta sa slujire, la cea mai 
sublimă şi minunată datorie pe care o cunoaşte această vale de lacrimi. 


Provin din Biserica Catolică din Croaţia?, atât de asemănătoare Biseri- 
cii Catolice de rit latin şi Bisericii Greco-Catolice din România, pentru că 
în secolul al XX-lea acestea au experimentat aceeaşi soartă: au fost expuse 
lichidării, acuzate că sunt „unicul obstacol în fața democraţiei”, „separate 
de popor pentru a servi interesele imperialiste, supuse papei de la Roma”. 


1 FERICITUL ALOJZIJE STEPINAC, Scrisori din martiriul cotidian, Vigodarzere (PD), 2009, 53. 

2 Dr. Juraj Batelja s-a născut la 19 iunie 1949. A fost hirotonit preot la 29 iunie 1975. 
Din 1979 până în 1984 a fost student al Universităţii Pontificale Gregoriana la Roma. Acolo i 
s-a conferit titlul de doctor în teologie în 1984 cu teza: „A da mărturie despre credință: 
viața şi programul pastoral al card. Alojzije Stepinac”. Din 1987 până azi a predat diverse 
discipline teologice la Facultatea de Teologie din Zagreb. La 4 octombrie 1991 a fost numit 
avocat al cauzei de beatificare şi canonizare a Șlujitorului lui Dumnezeu Alojzije card. 
Stepinac, proclamat Fericit la 3 octombrie 1998. In calitate de avocat, a făcut cercetări în 
130 de arhive ecleziastice, statale şi private. Documentaţia adunată conține 42.500 de 
pagini. A scris despre Slujitorul lui Dumnezeu numeroase cărți şi a pregătit ediţiile scrieri- 
lor sale: „Najljepse Marijii” („Ceea ce este mai frumos îi oferim Maicii Domnului; gânduri 
mariane ale Slujitorului lui Dumnezeu Alojzije Stepinac”), Zagreb, 1990; „Ziujeti iz ujere” 
(„A trăi în credință”, biografia card. Stepinac), Zagreb, 1990; „Sluga Bozji Alojzije Stepinac 
(„Slujitorul lui Dumnezeu Alojzije Stepinac”), Zagreb, 1995; „Propovijedi, govori i poruke 
(1941-1946)” („Omilii, discursuri, mesaje 1941-1946)”, Zagreb, 1996; „Novi grob Sluge Bozjega 
Alojzija Stepinca” („Noul mormânt al Slujitorului lui Dumnezeu Alojzije Stepinac”), Zagreb, 
1997, „Pisma iz suzanjstva” („Scrisori din exil” din 1951-1960, Zagreb, 1998. Ca avocat a 
studiat documentele şi mărturiile depuse despre slujitorul lui Dumnezeu card. Stepinac şi 
împreună cu colaboratorii săi a pregătit „Positio” de 6.000 de pagini. Actualmente face 
cercetări proprii perioadei persecuției Bisericii Catolice după cel de-al II-lea Război Mondial 
în Iugoslavia şi a moştenirii spirituale în Biserica din Croaţia, în particular, cea transmisă 
de preoți emeriţi şi călugărițe „emerite”. 

3 Cf. RovaL R., Martiri ai secolului douăzeci. Faţa uitată a istoriei lumii, Milano, 2002, 303-304. 


96 DIALOG TEOLOGIC 24 (2009) 


În Croația, la fel ca în Iugoslavia şi, aici, în România, mulți episcopi, 
preoți, călugări şi călugărițe, ca şi simpli credincioşi, au murit în închisori, 
aruncaţi în canale pline de şobolani, torturați cu foc şi electrocutaţi, le-au 
fost tăiate limba şi organele externe, au murit mărturisindu-şi credinţa: 
„Laudetur Iesus Christus!”, iar bisericile au fost transformate în magazine 
sau chiar închise. Milioanele de catolici au fost înlocuiţi cu forța de milioane 
de membri ai Partidului Comunist, care au introdus flagelul morţii (guasatio), 
calvarul pentru zeci de ani“. 

Suntem aici pentru a face memoria victimelor regimului comunist, 
lucruri care nu pot fi reduse la tăcere. De fapt, Zidul de la Berlin dă măr- 
turie că regimul comunist nu are nici chip şi nici inimă umană. 


Republica Federativă Populară a Iugoslaviei 


După prăbuşirea Imperiului Austro-Ungar în 1918, în Europa de Ssud 
a fost compus aşa-numitul Statut al sârbilor, croaților şi slovenilor. În 
1929, regele sârb Kardjordjevic a introdus dictatura, provocând un mare 
prejudiciu croaților şi Bisericii Catolice. 

Poporul croat râvnea la libertate. Statul independent croat, fondat în 
anul 1941, sprijinit de Hitler şi Mussolini, era o colonie a Reich-ului ger- 
man. Coasta croată era sub regimul lui Mussolini. Croaţii nu au obţinut 
libertatea nici măcar la sfârşitul Războiului Mondial. Aşa-zisa eliberare 
condusă de partizanii lui Tito5, străbătută de ideologia ateo-marxistă-sta- 
linistă, a fost o trecere de la prigoana lui Hitler la o nouă prigoană. A fost 
alungat un ocupator, dar un altul i-a luat locul. 

O minoritate sprijinită de Uniunea Sovietică a făcut poporul croat pri- 
zonier; din acesta, 99% mărturiseau credința romano-catolică. Acelaşi regim 
a pus la punct distrugerea acesteia cu furief. Trebuie să ținem cont de 
scopul KGB”, care căuta să supună autorității patriarhului de Moscova 


1 Cf. Ibid., 299. 

_ "Broz Josip-Tito, născut la Kumrovec în 25 mai 1892, a murit la 4 mai 1980 la Ljubljana. 
In 1920 a intrat la Zagreb în rândurile comuniştilor; în 1928 a fost numit secretar al 
Partidului Comunist pentru oraşul Zagreb; din 1935 până în 1936 a locuit în Moscova. Din 
1937 a fost secretar al Partidului Comunist din Iugoslavia. În timpul celui de-al Doilea 
Război Mondial a fost comandant al Mişcării Naţionale de Eliberare (NOP; partizanii lui 
Tito), sub influența comunismului internațional. După 1945, preşedinte al Statului 
(Republica) Naţional Federal (Socialist) lugoslav. 

6 Cf. Copie publică trans, prac. s. virt. et mart. S. D. Aloisii Stepinac, S. R. E. Cardinalis, 
Roma,1993, vol. I-CXIV, (de aici înainte: CP), vol. CU, 1380. 

7 Prima Poliție Secretă după Revoluția Rusă, organizată în conformitate cu un decret al 
lui Lenin din 20 decembrie 1917, a fost numită „CEKA” („CT” Comitetul Extraordinar al 
Intregii Rusii pentru combaterea contrarevoluţiei şi a sabotajului”), în 1941 a urmat NKGB 
(„Comisariatul Poporului pentru Securitatea Statului”) şi din 1954 KGB (Comitetul pentru 

toate Bisericile locale care se găseau pe teritoriul ocupat de Armata Rogie. 
Acesta este motivul arestării păstorilor principalelor Scaune Episcopale: 
mons. Beran la Praga, mons. Wyszyński la Varşovia, mons. Slipi la Kiev, 
mons. Stepinac la Zagreb. 

Comuniştii iugoslavi, discipoli ai marxismului şi ai stalinismului de la 
Moscova, s-au întors din Rusia în regiunile lor şi căutau să dezrădăcineze 
tradiția catolică şi naţională croată. Se bazau pe sprijinul masonilor, al 
vetero-catolicilor şi al partidelor non-naţionale:. 


Fericitul Luigi (Alojzije) Stepinac (1898-1960) 


Unul dintre cei mai relevanți martori ai lui Cristos în fața instalării 
comuniştilor şi a regimului ateu a fost fericitul Alojzije (Luigi) Stepinac. El 
s-a născut pe 8 mai, la Brezarić (Krašić). A fost hirotonit preot la 26 octom- 
brie 1930. La 28 mai 1934, Papa Pius al XI-lea l-a numit episcop coadiutor 
de Zagreb, cu drept de succesiune. După moartea mons. A. Bauer, la 7 decem- 
brie 1973, devine arhiepiscop diecezan de Zagreb. A fost un păstor model al 
poporului lui Dumnezeu şi curajos apărător al drepturilor divine şi umane. 


Modelul păstorilor şi al turmei 


Alojzije a primit în casa părintească darul venerării Maicii Domnului. 
Pe parcursul vieţii sale s-a făcut Apostolul devoţiunilor în cinstea Mamei 
lui Dumnezeu - Bogorodica, venerată, în special, în sanctuarul național 
marian de la Marija Bistrica. Erau semnificative invocaţiile sale: „Maica 
lui Dumnezeu, ajută-ne să păstrăm cea mai mare comoară, credința (reli- 
gia) catolică”. 

A celebrat al XXI-lea Congres Euharistic promovând calea credinței în 
sacramentul Euharistiei (1934-1941). El spunea: „Dacă există paradis pe 
pământ, atunci preotul îl găseşte în Sfânta Liturghie”. 

A cultivat un raport patern şi filial cu preoţii şi credincioşii. Era un ade- 
vărat model pentru păstori şi pentru turmă. Suporta greutatea slujirii pas- 
torale libenter, patienter şi ardenter. 

A fost doctorul sărăciei sociale şi prietenul muncitorilor privați de un 
loc fix de muncă (1939). A reafirmat în mod particular necesitatea moralei 
creştine în viaţa tinerilor şi sacralitatea familiei creştine. A celebrat săptă- 
mânile sociale şi a condus procesiuni de penitență pentru ispăşirea păcate- 
lor făcute prin blasfemii, avorturi şi neglijență religioasă. 


Securitatea Statului). Comuniştii iugoslavi au pregătit serviciile lor de securitate după 
modelul rusesc, în special pe ofițerii de informaţii care au avut grijă de problemele 
ecleziastice şi religioase. 

8 I. SUPEK, Krivoujernikna Ijevici (Un eretic de stânga. Memorie politică), Bristol, 1980. 

Ajutorarea victimelor de război 


Încă de la începutul activității pastorale, arhiepiscopul Stepinac a avut 
o grijă deosebită față de cei săraci, fără a face vreo distincţie religioasă ori 
de naționalitate. La 31 decembrie 1944, a scris în Buletinul Asociaţiei Cari- 
tas Diecezan: 


Iubirea arzătoare față de aproapele este capabilă de miracole. Aceasta este mai 
puternică decât bombele devastatoare ale bombardamentelor şi ale navelor de 
luptă, mai puternică decât focul care distruge casele şi satele, mai puternică decât 
ura însăşi care a lovit lumea în acest dezastru. Credem, credem cu tărie că la 
sfârşit ura va lăsa locul iubirii între oameni. Trebuie ca noi toți să facem tot ce 
este posibil pentru ca iubirea să triumfe pe acest pământ, acea iubire pe care Cuvân- 
tul lui Dumnezeu întrupat ne-a dat-o ca exemplu şi ne-a poruncit să o imităm?. 


În numeroase scrisori circulare, îi invita pe parohi şi credincioşi să adune 
ajutoare pentru lumea aflată în pericol. Cu referire la sărăcia provocată de 
război, el scria: „A da de mâncare celor înfometați, a-i găzdui pe cei fără 
casă, a-i îmbrăca pe cei goi a fost mereu şi este şi acum una dintre operele 
de milostivire foarte plăcute lui Dumnezeu”. 

Părintele Fiorello Cavalli scrie: 


Dacă ar fi posibil să-i adunăm la un loc pe toți cei care timp de patru ani au 
căutat ajutorul şi au primit sprijinul arhiepiscopului de Zagreb, s-ar forma o 
imensă mulțime, de mii de oameni. Nu este deloc exagerat să afirmăm că nu a 
fost zi în care cineva să nu fi venit la Episcopie să caute ajutor şi protecție pen- 
tru un drept uman fundamental. Toţi aceşti oameni, proveniţi din diferite cate- 
gorii sociale, demonstrează că episcopul era extremul refugiu al dreptăţii şi 
carității creştine. lar în episcopie nimeni nu era chestionat cu privire la religia 
pe care o profesa sau cărei naționalități îi aparținea". 


A fost un protector al evreilor, sârbilor, romilor, slovenilor, polonezilor, 
comuniştilor şi croaților atunci când trupele lui Mussolini şi ale lui Hitler 
au ocupat teritoriul croat şi, pentru scopuri politice, căutau să-i instru- 
mentalizeze pe Pavlić, conducătorul Statului Independent Croat, şi mişca- 
rea sa de „ustascia”. În situaţiile agitate şi periculoase, arhiepiscopul a 
condamnat public persecuțiile sociale, ideologice şi politice şi îi proteja pe 
sinistraţii de război, intervenind în favoarea celor care erau în pericol; 
evrei, sârbi, romi, sloveni, polonezi, comunişti şi croați persecutați. 

A inserat în activitatea Arhidiecezei de Zagreb circa 300 de preoți refugiați 
din Slovenia. Sunt semnificative cuvintele pronunțate de Mons. M. Držečnik, 


9 CONGREGATIO DE Causis SANCTORUM Zagrebien, Beatificationis et Canonizationis Servi 
Dei Aloysii Stepinac S.R.E. Cardinalis Zagrebiensis Archiepiscopi (1898-1960), Positio 
super Martyrio, (de aici înainte: POSITIO), vol. III, pars I, Roma, 1996, 538. 

10 Postio, vol. III, pars I, 539. 

11 F CAVALLI, Procesul Arhiepiscopului de Zagreb, ed. Civiltà Cattolica, Roma, 1947, 187. 

episcop de Maribor, cu ocazia morţii fericitului, la 20 februarie 1960: „Numele 
cardinalului Alojzije Stepinac va rămâne scris cu litere de aur în istoria 
Diecezei de Maribor”. Acelaşi lucru l-a declarat şi Excelenţa Sa Sigismund 
Majchrzak în scrisoarea din 18 iulie 1941, cu referire la ajutorul oferit de 
mons. Stepinac celor peste 300 de polonezi refugiaţi în Croaţia în timpul 
celui de-al doilea Război Mondial: „Numele cardinalului Stepinac, arhiepi- 
scop de Zagreb, va fi scris cu litere de aur în inima poporului polonez”. 

Mons. Stepinac în discursurile publice apăra şi susținea cererile pentru 
„respectul total al persoanei fără diferenţe de vârstă, sex, religie, naționa- 
litate şi rasă”. Condus tocmai de principiile Evangheliei, a protestat față 
de toate nedreptăţile realizate şi a condamnat crimele contra umanităţii 
aşa cum o mărturiseşte scrisoarea sa trimisă către conducătorul statului, 
dr. Ante Pavelic, la 20 noiembrie 1941. 


Biserica trebuie, în numele Evangheliei, să condamne toate crimele şi alegerile 
făcute de elemente iresponsabile şi de tineri imaturi şi să ceară să fie pe deplin 
respectată integritatea persoanei umane, indiferent de vârstă, sex, credință, 
naționalitate sau rasă, pentru că toți oamenii sunt fii ai lui Dumnezeu şi pen- 
tru ei toți a murit Cristos, „qui vult omnes homines salvos fieri”!. 


De aceea, Biserica Catolică a condamnat mereu şi condamnă şi azi orice 
nedreptate şi violență comise în numele clasei, rasei sau a națiunii”. 

Dr. Weltmann, funcționar evreu la Constantinopol, a trimis o promemo- 
ria Delegatului Apostolic în acel oraş, adică mons. Angelo Roncalli. Acolo 
se citea: „Noi ştim că mons. Stepinac a făcut tot posibilul pentru a ajuta şi 
a supraveghea soarta nedreaptă a evreilor în Croaţia, al căror număr azi, 
conform informaţiilor, nu depăşeşte 25.000, cuprinzând copii şi femei”!6. 


12 SLUGA BozJI ALOJZIJE STEPINAC („Slujitorul lui Dumnezeu Alojzije Stepinac”), mesajul 
Postulării, Zagreb, 4 (1997), nr. 3, 78. 

13 Cp, vol. XC, 3945. 

14 Cp, vol. XCIII, 4654-4662. 

15 În predica ţinută la Domul din Zagreb, în sărbătoarea lui Cristos Rege, la 25 octombrie 
1942, arhiepiscopul a condamnat în mod curajos persecuțiile cauzate de ideologia rasistă. 
Spunea: „Orice popor şi orice rasă provin de la Dumnezeu. Realmente există o singură rasă, 
adică cea divină. Certificatul ei de naştere se găseşte în Geneză, unde se prezintă cum mâna 
lui Dumnezeu a format-o (...). Afirmăm că orice popor şi orice rasă care există pe pământ 
au dreptul la o viață demnă de om şi la un tratament, de asemenea, demn de un om. Toţi, 
atât rromi sau altă rasă, atât negri din Africa sau popoarele evoluate ale Europei, evrei 
duşmăniţi sau ariani aroganţi, au dreptul să spună: Tatăl nostru care eşti în ceruri!”, CP, 
vol. XXIV, 1716-1718; ALOJZIJE KARDINAL STEPINAC NADBISKUP ZAGREBACKI (ALOJZIJE CARD. 
STEPINAC, arhiepiscop de Zagreb, Omilii, discursuri; messaje 1941-1946), (înainte: STEPI- 
NAC, Omilii 1941-1946), Zagreb 1996, 127-129. 

16 Cf. Le dr. Weltmann au délégué apostolique à Istanbul Roncalli, Istanbul, 11 VI 1943, 
în: ACTES et documents du Saint Siege relatifs à la Seconde guerre mondiăl. Le Saint 
Siege et les victimes de la guerre, vol. I-X, Libreria Editrice Vaticana 1965-1980, vol. IX, 337. 

În ceea ce priveşte trecerea evreilor şi, în special, a ortodocșilor la cre- 
dința catolică, arhiepiscopul Stepinac cerea observarea prescripțiilor drep- 
tului canonic şi s-a opus energic puterii civile, care cerea astfel de treceri 
religioase, pe care apoi Partidul Comunist le-a numit „rebotezări”. 

În procesul din 1946 în ceea ce priveşte acuza trecerii de la o religie la 
alta, mons. Stepinac a spus: 


Îmi este imputată vina de a-i fi rebotezat pe sârbi. Este o expresie total inexactă, 
pentru că cine a fost botezat o dată nu este necesar să refacă botezul; totuşi, 
este vorba de o trecere religioasă. Nu vreau să vorbesc difuz despre aceasta: 
spun doar să aveţi conştiinţa liniştită, iar istoria la timpul ei îşi va da judecata 
cu privire la aceasta. Realitatea, în schimb, este aceea că trebuia să-i schimb pe 
parohi, pentru că erau ameninţaţi cu moartea de către ortodocşi. Sârbii, în 
schimb, voiau să-i omoare pentru că au colaborat cu cei convertiți". 


Este de notat cum acelaşi Stepinac s-a implicat pentru ca asociația Cari- 
tas a Arhidiecezei să-şi îndeplinească datoria pe parcursul războiului. Săra- 
cii şi cei nevoiaşi din toate țările recurgeau la Fericit, siguri fiind că nu vor 
fi lăsaţi cu mâinile goale şi cu inima tristă. 


Norii comunismului asupra Bisericii din Croaţia 


Al Doilea Război Mondial a provocat atâta dezastru! Era o continuă alter- 
nanță de armate care semănau moartea şi ura. Şi comuniştii căutau, prin 
mişcarea de eliberare a popoarelor slave ale Europei de Sud, să preia astfel 
puterea politică. Au reuşit acest lucru practicând trinomul minciună, ură 
şi moarte. Inainte de război, Stalin a prevăzut şi a dispus transformarea 
statului iugoslav într-o federaţie de state naționale autonome, după mode- 
lul sovietic. 

In a doua sesiune a Consiliului Antifascist al eliberării populare din 
Iugoslavia (AVNOJ), în noiembrie 1943, Tito i-a acuzat de calomnie pe cei 
care considerau lupta de eliberare populară „un lucru pur comunist, bolşe- 
vizare a țării”, o tentativă a comuniştilor de a prelua puterea, abolirea 
proprietăţii private, distrugerea Bisericii, a religiei şi a culturii, spunând: 
„Aceasta provine din bucătăria lui Göbbels”. Insă aceasta era o strategie a 
Internaționalei roşii sovietice. 


11 Documentaţia v. în R. PATTEE, The Case of Cardinal Aloysius Stepinac, ed. The Bruce 
Publishing Company, Milwaukee, 1953, 370-411; cf. E. GIrMAN, Archbishop Alojzije 
Stepinac, 1941-1945 under the lens of historians and diplomata, în „Cardinal Stepinac — A 
Witness tothe Truth- Kardinal Stepinac- Svjedok Istine”, colecție de articole ale Simpozionului 
International care avut loc la Zagreb pe 19 septembrie 2008, Zagreb, 2008, 21-52. 

15 STEPINAC, Omilii 1941-1946, 282. 

1 „Der Titoismus endstandz war auf dem Grundlage des Bolschewismus”, K. BOECKH, 
Stepinac und Tito zur repression von Religion in Jugoslawien, în „Cardinal Stepinac - A 
Witness to the Truth, op. cit. 138. 


FERICITUL ALOJZIJE STEPINAC, MARTIR AL UNITĂȚII BISERICII 101 


Marx pleca de la convingerea că religia este o manifestare organică şi 
legitimă în unele perioade de dezvoltare a societății umane. De aceea, el nu 
propunea ca scop imediat distrugerea religiei, ci doar ca scop foarte înde- 
părtat, pentru a fi realizată în cursul istoriei. În principiu, a preluat motto-ul 
socialismului occidental: religia este ceva privat - Biserica şi statul sunt 
separate”. 

Croaţia a fost integrată în statul condus de comunişti. Biserica împăr- 
țea aceeaşi soartă. De fapt, fericitul Stepinac insista asupra libertății popo- 
rului, pe dreptul poporului croat de a avea propriul stat. Era convins că 
doar într-o națiune liberă chiar şi Biserica poate fi liberă. 


„Comunismul este democraţie” 


Fericitul Stepinac scrisese într-un raport intitulat „Privire asupra comu- 
nismului în Iugoslavia şi ipoteze pentru viitor” că Partidul Comunist iugo- 
slav a preluat puterea sub conducerea lui Tito în 1941, şi nu prin şansă. În 
vechea Iugoslavie masoneria era dominantă. Şcolile, ziarele, armata, biro- 
urile (...), toate acestea serveau ca mijloace de distrugere a religiei catolice. 
Se dorea separarea poporului croat de Sfântul Scaun, dar săracul popor a 
simţit faptul că singurul său sprijin era credința, unica scăpare. 

Comunismul este mendacium incarnatum. Avem impresia că suntem 
dirijați de o existență dotată cu inteligență superioară, demonul, pentru că 
doar demonul îşi poate imagina atâta rău, atâta ură, cauzând moartea atâ- 
tor oameni nevinovaţi, distrugând atâtea bunuri fără nici o logică. Comu- 
nismul a defăimat tot ceea ce se referea la Dumnezeu. Comunismul iugo- 
slav nu se diferenţia de cel bolşevic?!. 

Curând s-a înțeles că afirmaţiile (lui Stepinac) au fost mai mult decât 
adevărate, ba, mai mult, că lupta de eliberare populară nu era altceva decât 
instituirea revoluţiei sovietice. 

Au demonstrat-o aceeaşi partizani când au luat puterea constituind 
„Comitetul Eliberării Populare”. 


2 Dar când comuniştii au preluat puterea în Rusia au schimbat acest motto. Această 
schimbare a introdus-o, în special, Stalin, care ceruse colaborarea ortodocşilor într-o con- 
cepție cezaro-papistă, şi anume de supunere a Bisericii puterii politice guvernamentale sovie- 
tice, cu preţul unui sprijin material limitat, cu toate că nu renunțase la scopul său final, cel 
de distrugere a religiei pe termen lung. 

21 ALOJZIJE STEPINAC, arhiepiscop de Zagreb, Osvrtnakomunizam u Jugoslaviji i nagadanja 
za budućnost (Privire asupra comunismului în Iugoslavia şi previziuni asupra viitorului), 
CP vol. C, 818-829; J. VaaneRovIc, Dnevnik (Jurnal): Viaţa cardinalului Alojzije Stepinac în 
închisoarea de la Krašić, vol. I-V manuscris în Arhiva Postulării Fericitului Alojzije Stepinac 
la Zagreb (înainte: VJD): „Occidentul nu cunoaşte comunismul — Mendacium incarnatum, 
aceasta este definiția mea despre comunism”, vol. II, str. 326. 

22 Cf. CRNA Kyjica, în CP vol. CU, 1376 ş.u. 

Cuvântul „popor” însă nu are aceeaşi semnificație ca aceea din demo- 
craţiile occidentale. După mentalitatea comunist,ă în „populaţie” trebuie 
să facem distincție între „popor” şi „opoziție”; de asemenea, trebuie să se 
facă distincție între „antifascişti” şi „fascişti”. Doar „antifasciştii”, care 
însă erau în minoritate, pot fi recunoscuți ca „popor”, în timp ce restul 
sunt „inamici şi trădători ai poporului”. Cine nu este partizan sau măcar 
simpatizant al comunismului „progresist”, cine nu este comunist aparține 
opoziţiei, reacționarilor, inamicilor poporului. 

În realitate, adevărata semnificație a cuvântului „popular” desemnează 
„comunist”, chiar dacă nu se menționează explicit; de asemenea, şi expre- 
sia „statul popular” în realitate este un stat „comunist”, „comitetele popu- 
lare” sunt în realitate „comitete comuniste”, „tribunalele populare” sunt 
cu adevărat „tribunale comuniste” etc.2% | 

Fericitul Stepinac ştia bine ce anume era comunismul rus. li erau aduse 
la cunoştinţă crimele săvârşite de acest comunism în Mexic, Spania şi chiar 
în Uniunea Sovietică. De aceea, el lupta împotriva acestuia cu deschidere 
şi curaj încă din primii ani ai preoţiei sale şi în particular ca arhiepiscop 
coadiutor, apoi ca arhiepiscop de Zagreb. Cerea atenția poporului asupra 
pericolelor comunismului şi l-a avertizat despre ceea ce putea să urmeze în 
cazul în care comunismul ar fi luat avânt. 


Strategia antireligioasă a marxismului 


Când, în 1945, comuniştii şi partizanii lui Tito, conduşi de ideologia 
comunist-stalinistă?, au preluat puterea politică, l-au declarat pe mons. 
Stepinac „criminal de război”. 

Totuşi, noii conducători se prezentau sub forma unui „guvern popular”. 
Însă libertatea proclamată de aceştia a fost dezminţită de închisori şi de 
lagărele de concentrare, de torturi şi de uciderea oamenilor nevinovaţi, 
învinuiți pentru faptul că aveau o altă concepţie sau o altă ideologie. 

Comuniştii au depăşit cu ororile lor lagărele de concentrare, atât pe cele 
germane, cât şi pe cele ale ustaşilor. Aceasta era o „teroare oribilă”%. 

Tito urma linia trasată de Stalin, nu doar realizând separarea între Bise- 
rică şi stat, dar şi în tentativa de supunere a Bisericii Catolice sub condu- 
cerea regimului comunist”. Autorii Cărţii negre a comunismului. Crime, 


25 Cf. CRNA KNIIGA, în CP vol. CU, 1368. 

2 „Die Wurzeln des Titoismusliegen im Stalinismus”, BOECKH, K., Stepinac und Tito 
zur repression von Religion in Jugoslawien, în „Cardinal Stepinac - A Witness to the 
Truth”, op. cit. 138. 

25 E. HRABOVEC, Die Heilige Stuhl, das ostliche Europa und die Anfânge des kalten 
Krieges, in Cardinal Stepinac - A Witness to the Truth, op. cit. 119. 

% Conf. Protest al Arhiepiscopului faţă de Guvernul Croaţiei, Nr. 64/BK-I, 1, del 21 VII 
1945, în CP vol. LXXXVIII, 3162-3170 

În realitate, comuniştii au început repede să acționeze conform princi- 
piilor Partidului Comunist: din sălile şcolilor şi din tribunale au fost scoase 
crucifixele, autoritatea şcolară a abolit rapid rugăciunea de la începutul şi 
de la sfârşitul orelor, în institutele ecleziastice au preluat conducerea „comi- 
sarii”, care le-au interzis copiilor şi elevilor să se roage, să participe la 
Sfânta Liturghie şi la sacramente“. În afară de acestea, au fost expropri- 
ate spitalele catolice şi le-au fost sechestrate tipografiile. Presa catolică a 
fost interzisă. Capelele au fost transformate în dormitoare. 

În şcoli a început imediat propaganda atee: „Lupta contra lui Cristos!”, 
„Moarte lui Dumnezeu!”, „Religia este opiul poporului”, „Jos cu episco- 
pii!” etc. Tinerii şi funcționarii erau chemaţi la muncă duminica şi în săr- 
pători, de la 7.00 la 12.00, pentru a face astfel imposibilă participarea aces- 
tora la liturghie. OZNA, poliţia secretă comunistă, a început foarte repede 
să acționeze. Imediat ce a intrat în funcțiune, a ordonat Curţii Marţiale ca, 
fără proces, să trimită mii de cetățeni nevinovaţi la moarte. Au fost închişi 
şi judecaţi preoți, unii credincioşi şi chiar episcopi. 

Întrucât arhiepiscopul Stepinac se bucura de o mare stimă şi populari- 
tate în rândul poporului, regimul a decis să-l elimine, aşa încât, la 17 mai 
1945, Alojzije a fost închis. Ancheta nu a dat însă rezultatele scontate de 
regim. 


Tentativa regimului de a separa 
Biserica Catolică de Sfântul Scaun 


Apoi, Tito, sfătuit de diverse părți să supună şi să controleze Biserica 
Catolică, s-a gândit să îndeplinească planul creării unei Biserici naţionale 
separate de Roma. Stepinac a spus cu privire la aceasta: „Separaţi de 
Roma, suntem o ramură uscată şi deci pierduţi”. 

În timp ce arhiepiscopul era închis, Tito, la 2 iunie 1945, a ajuns la Zagreb 
şi a cerut să se întâlnească cu reprezentanţii Arhidiecezei de Zagreb. Au 
venit episcopii auxiliari şi canonicii capitlului. Tito s-a declarat pregătit să 
satisfacă cererile canonicilor şi ale prelaţilor, cerând însă ca aceştia să 
rezolve chestiunea fundamentală, aceea a colaborării clerului şi a fondării 
unei „Biserici naționale mult mai autonomă de Roma”. De fapt, a spus că 
această autonomie este explicabilă în măsura în care Sfântul Scaun „era 
mereu deschis către imperialismul italian, în dauna poporului nostru”, şi 


die kommunistische Ideologie, die vom Atheizmus ausging”, K. BOECKH, Stepinac und Tito 
zur repression von Religion în „Jugoslawien, in Cardinal Stepinac - A Witness to the 
Truth”, op. cit. 141. 

3 La evenimente publice copiii trebuiau să poarte bereta cu trei colțuri şi să cânte: „Port 
bereta cu trei colțuri pentru că lupt împotriva lui Dumnezeu, împotriva preoților şi călugă- 
rilor, împotriva surorilor”. 

„noi dorim să creăm o comunitate de slavi în sud, iar în această comunitate 
vor fi atât ortodocşi, cât şi catolici, care vor trebui să fie împreună cu toate 
popoarele slave... Aceasta este problema fundamentală”. 

Episcopii şi reprezentanții capitlului au răspuns că nu sunt autorizaţi 
să rezolve astfel de chestiuni, necunoscând unde era închis arhiepiscopul, 
unicul în măsură să dea un cuvânt autoritar referitor la o astfel de propu- 
nere. Tito a consimţit şi, la 3 iunie 1945, la ora 10 şi 15 minute, Tito era 
însoțit în maşină, în drum spre episcopie, de arhiepiscop, iar în ziua urmă- 
toare erau împreună la reşedinţa acestuia. 

La 4 iunie 1945, în întâlnirea cu arhiepiscopul, Tito a reluat acuzele 
către Sfântul Scaun, acuzându-l că nu simpatizează popoarele slave, în 
special Iugoslavia. Arhiepiscopul a confruntat aceste acuze cu faptele?. 
Tocmai acest argument a fost motivul înlăturării arhiepiscopului Stepinac 
de la scaunul episcopal şi al îndepărtării lui de popor. 

De fapt, domnul Milovan Djilos, unul dintre primii colaboratori ai lui 
Tito, a declarat la începutul lunii ianuarie, în anul 1959, profesorului Ivan 
Meštrović, sculptor croat: „Nu putem accepta apropierea sa de Papa de la 
Roma. Noi eliminăm tot ceea ce ne stă în drum. Scopul scuză mijloacele”. 
Iar prof. Meštrović a replicat, cu o idee a unui alt om politic al Iugoslaviei: 
„Dacă el (Stepinac) ar fi cedat într-o singură privinţă, ar fi fost repede eli- 
berat a doua zi. Ne-ar fi scutit de atâtea necazuri. Naționalismul său croat 
nu ne deranja. Dacă ar fi proclamat Biserica croată separată de Roma, noi 
l-am fi înălțat până la stele”. 


Uciderea episcopilor, preoţilor, 
călugărilor, seminariştilor şi laicilor 


Contrar promisiunilor lui Tito făcute reprezentanţilor capitlului metro- 
politan şi mons. Stepinac, Mişcarea Populară a Eliberării şi-a continuat 
calea întreprinsă: a fost condamnat la moarte mons. Janko Simark, epi- 
scop greco-catolic (a murit în urma maltratărilor suferite în puşcărie sau 
de o presupusă otrăvire), a fost ucis mons. Carević, episcop de Dubrovnik; 
mons. Salis-Seewis şi mons. Lach, auxiliari de Zagreb, au fost opriți din 
exercitarea oficiului. Au mai fost arestaţi mons. Srebni€, episcop de Krako- 
via, şi mons. Benefacic, episcop de Split; au fost ucişi 369 de preoţi, 12 că- 
lugărițe, iar alți 175 de preoţi şi credincioşi, precum şi 50 de călugărițe au 


31 BENIGAR, op. cit, 462 ş.u. 

32 BENIGAR, 461 ş.u. 

33 Cf. L. MESTROVIC, Stepinac, Heroe Espiritual, în „Hrvatska Revija”, Buenos Aires, 
septembrie (1956), vol. III, 194 ş.u. BENIGAR, 590; J. BATELJA, Zivjeti iz vjere. Duhovni lik i 
pastirska skrb kardinala Alojzija Stepinca (A da mărturie despre credinţă: viaţa şi programa 
pastorală a cardinalului Alojzije Luigi Stepinac), Zagreb, 1990, 245 ş.u. 

fost închişi în puşcării. În procesele desfăşurate au fost condamnaţi mons. 
Celik, episcop de Banjo Luka, şi mons. Cule, episcop de Mostar, fiecare la 
12 ani de carceră. Zeci de mii de catolici au fost ucişi fără nici un proces. 
Din Zagreb a fost expulzat reprezentantul Sfântului Scaun; a fost impusă 
laicizarea căsătoriei, s-a trecut la profanarea cimitirelor catolice; regimul a 
confiscat bunurile ecleziastice. 

În faţa denunţului Bisericii că este persecutată, Tito a răspuns acuzând 
Biserica de calomnie şi că provine „din bucătăria lui Göbbels”. Tito ceruse 
de la Sfântul Scaun îndepărtarea mons. Stepinac de la scaunul episcopal 
din Zagreb, sperând în numirea unui candidat simpatizant al regimului. 

Arhiepiscopul, fără frică, a trimis preoților şi credincioşilor scrisori cir- 
culare privitoare la necesitatea vieţii creştine şi cu privire la învățământul 
religios în şcoli, care este dreptul părinţilor, şi nicidecum un mijloc de a 
înduioşa autorităţile. 

Deoarece persecuțiile continuau, mons. Stepinac a convocat Conferința 
Episcopală, iar la 22 septembrie 1945 a publicat Scrisoarea Pastorală a 
Episcopatului Catolic, în care denunța nedreptățile săvârşite împotriva reli- 
giei. Menţiona încălcarea dreptului la educaţie religioasă şi morală a tineri- 
lor, împiedicarea de a administra sacramentele bolnavilor şi prizonierilor, 
interzicerea libertăţii presei catolice, atacurile jurnalistice la adresa episco- 
pilor şi a clerului, laicizarea căsătoriei creştine, profanarea cimitirelor, con- 
fiscarea bunurilor Bisericii, arestările şi uciderea preoţilor şi credincioşilor. 

În afară de acestea, episcopii au prevăzut şi normalizarea rapoartelor 
între Biserică şi stat. Această scrisoare a fost citită de către toți credincioşii. 

Regimul a reacționat la această scrisoare cu o serie de manifestări împo- 
triva Bisericii şi, în special, împotriva arhiepiscopului, care a suportat un 
adevărat act de violenţă, la Zapresic, la 4 noiembrie 1945*. Pe parcursul 
nopții, pe pereţii casei sale au fost scrise mesaje de amenințare şi umilire: 
„Jos cu Scrisoarea Pastorală!”, „Jos cu sutanele negre!”, „Jos clerofasciştii!”, 
„Moarte semnatarilor Scrisorii Pastorale!”, „Jos cu banditul Stepinac!”. 

Ciocanul şi secera au fost însemnate pe fiecare edificiu din centrul ora- 
şului Zagreb. Cetăţenii au fost incitați să atace preoții pe stradă şi să scuipe 
asupra credincioşilor care se duceau la biserică. 


Condamnarea pentru iubirea lui Cristos 


Deoarece regimul comunist nu reuşise să-l determine să creeze o Bise- 
rică Catolică națională, separată de Sfântul Scaun, arhiepiscopul Stepinac 
a fost privat de libertate la 18 septembrie 1946 şi, în cele din urmă, i-a fost 


34 G. Masucci, Misija u Hrvatskoj 1941-1945 (Misiune în Croaţia din 1941 până în 1945), 
de M. Mikac, Madrid 1967, 227. 

înscenat un proces politic, desfăşurat la Zagreb de pe 30 septembrie până 
pe 10 octombrie 1946. În baza unor documente false, a unor declaraţii obţi- 
nute cu forța şi prin mărturii false, arhiepiscopului i-a fost imputată cola- 
borarea cu ocupantul şi cu Guvernul Statului Independent Croat, conver- 
tirea cetățenilor din Iugoslavia la catolicism, colaborarea cu disidenții locali 
şi denigrarea Guvernului Popular. 

Mons. Stepinac i-a refuzat pe avocaţi şi la tribunal s-a declarat el însuşi 
nevinovat. El a spus: 


Este un lucru detestabil în întreaga lume civilă a ataca direct Biserica şi pe 
reprezentanţii ei. Pentru aceasta trebuie să se găsească o bază politică, care în 
cazul meu a avut această formă. Conform dreptului divin, natural sau internațio- 
nal, nici un tribunal drept nu poate niciodată condamna pentru ceea ce se impută 
aici; dacă se ţine cont de toate circumstanţele în care suntem în acest moment. 


Vina mea personală constă doar în aceea că eu nu am căzut în genunchi în fața 
exigențelor comunismului, care guvernează singur în această țară. Şi iată argu- 
mentele pentru care eu nu am putut consimțţi la ceea ce se făcea... Erau pedep- 
siți continuu nu doar asasinii, chiar şi eu am fost numit de mai multe ori asa- 
sin. E mai bine să se analizeze modul în care s-au format marile cimitire ale 
țării noastre. S-au format ele datorită ustaşilor şi armatei croate, sau există 
alte cauze? Şi toţi cei care au fost ucişi de luptătorii NOP (Narodnooslobodilaci 
pokret — mişcare populară de rezistenţă) erau într-adevăr vinovaţi? lată de ce, 
ținând cont de toate acestea, fiind adus la tribunal, consider că este bine şi decid: 
1. dea nu mă apăra decât personal; 2. de a refuza orice avocat; 3. de a nu face 
recurs, oricare ar fi sentința, fiind destul de clar că totul ar fi complet inutil şi 
neavând nici un sens, când se ştie foarte bine că tribunalul nu emite decât ceea 
ce este decis de către o organizaţie determinată... Dacă pentru regimul actual 
este cu adevărat importantă reglarea situaţiei țării, există pentru aceasta o cale 
şi doar una. 


Statul să fie în raporturi diplomatice cu Sfântul Scaun; astfel, să înceapă cu 
Sfântul Scaun, văzând în acesta o unică parte competentă, tratative clare şi 
sincere. Sfântul Scaun, mă refer aici la Biserică, nu cunoaşte impuneri (diktat), 
ci mai curând acorduri sincere şi oneste. Fără acestea nimic nu poate avea suc- 
ces. Eu pot fi condamnat, pot fi condamnaţi, de asemenea, şi alți episcopi, pot fi 
ucişi chiar mulți preoți şi credincioşi. Lucrurile nu vor merge mai bine, ba, din 
contră, mai rău, şi vor conduce la un dezastru total. Hitler este un exemplu 
față de care noi toți suntem martori vii. Dacă voi nu îmi dați dreptate, istoria 
va fi cea care o va face. Şi, precum nenumăratele procese intentate de Hitler 
împotriva Bisericii au slujit la glorificarea acesteia, la fel vor sluji cu siguranță 
şi toate aceste nedreptăţi, pentru că în spatele Bisericii este Cristos. Cel care a 
spus: cel care va cădea pe această piatră se va sfărâma, iar cel asupra căruia va 
cade ea va fi zdrobit. 


35 F CAVALLI, Procesul arhiepiscopului la Zagreb, op. cit., 17-18. 

În concluzie, a spus: „La şcoală se învață că Isus Cristos nu a existat. Să 
ştiţi! Isus este Dumnezeu! Pentru el suntem gata, în orice clipă şi în orice 
zi, să murim!”36 

Tribunalul a respins documentele — cu cerneală roşie — scriind un „NE” 
— nu. Prin aceeaşi metodă, tribunalul a respins aproape toate mărturiile 
care au fost prezentate de avocatul dr. Ivo Politeo, în tribunalul comunist 
în 1946, în favoarea arhiepiscopului Stepinac; de fapt, nu i-au fost acceptate 
decât 8 din cele 48 de documente. 

Avocatul, dr. Ivo Politeo, pe parcursul procesului public din 8 octombrie 
1946, a spus: „Vreau să găsesc măcar o persoană în fosta Croaţie Indepen- 
dentă (NDH) care în timpul ocupației a luptat împotriva lui Hitler, atât de 
deschis, împotriva puțin puternicului Mussolini şi chiar împotriva mai puțin 
puternicului Pavelić, aşa cum a făcut-o Stepinac în predicile sale (...). În 
nici o națiune ocupată nu cunosc vreun episcop care să fi avut curajul să 
vorbească aşa cum a făcut-o el. (...) A protestat față de persecuția rasială, 
națională şi a dispreţului demnității umane. Şi asta o spunea în anii 1941, 
1942, 1943, 1944!” 

Arhiepiscopul a fost condamnat pe 11 octombrie 1946 la 16 ani de muncă 
forțată şi pentru alți 5 ani la pierderea tuturor drepturilor civile şi politice. 

Parlamentul croat a condamnat procesul împotriva arhiepiscopului 
Stepinac la 13 februarie 1992, ca fiind 


în mod scandalos şi delictuos „înscenat” împotriva arhiepiscopului, pentru 
simplul motiv că nu a realizat separarea Bisericii Catolice în Croaţia de Roma 
şi Vatican, conform ordinelor lui Iosip Broz Tito, pentru a o încredința apoi în 
grija puterii abuzive comuniste, ilegalităţii şi persecuției bolşevice fără control. 


Asociaţii sacerdotale pentru o Biserică naţională 


Mi separe oportun să semnalez că această condamnare nedreaptă nu l-a 
descurajat, întrucât era conştient că la Judecătorul ceresc numele condam- 
naţilor erau total diferite de cele ale tribunalelor „populare”. Ba chiar era 
fericit că putea fi condamnat pentru Cristos, după cum s-a şi exprimat: 
„Sunt condamnat în numele poporului, însă lucrul mai important este că 
nu am fost condamnat în numele Sfintei Treimi”*?. 


3 Cf. Posimo, vol. III, pars II, 825.; R. PATTER, The Case of Cardinal Aloysius Stepinac, 
op. cit. 243. 

37 BENIGAR, 557; cf. Dialog stenografic: Discursul dr. Ivo Politeo, avocat al arhiepiscopului 
Stepinac în tribunal din 1946, în CP vol. LXXIII, 3051-3092, 3064-3066; ibid., vol. LXVI, 
956-990; R. PATTEE, The Case of Cardinal Aloysius Stepinac, op. cit., 192- 230. 

38 Posrr1o, vol. III, pars II, 1515.1519. 

3 VJD, vol. I, 89; vol. II, 39. Cf. R. pe Martri, Cardinalul Stepinac şi comunismul, în 
„Cardinal Stepinac - A Witness to the Truth...”, op. cit., 127-136. 

Cu poziţia sa fermă şi curajoasă, arhiepiscopul Stepanic devine piatră a 
fidelității față de Cristos Domnul, la care veneau credincioşii căutând con- 
solare. El îi îndemna pe credincioşi şi preoți la perseverenţă în fidelitatea 
față de episcopi şi față de Biserica Catolică. Însă regimul şi-a continuat 
proiectul separării Bisericii Catolice de Roma. Într-adevăr, regimul conti- 
nua proiectul Bisericii Catolice rupte de Roma. În sensul acesta, poliția 
secretă a întemeiat asociaţia aşa-zişilor preoți „populari”. Fericitul Stepinac 
a văzut în asta un mare pericol pentru credință şi pentru popor. Este de 
înțeles, aşadar, atitudinea sa față de un astfel de organism, în care domi- 
nau „falsa şi diabolica colaborare”, „brațul diabolic”, „sinagoga satanei”, 
„excrescența satanică”; iar pe acei preoți înscrişi în această asociaţie îi 
numea frați nefericiți, trădători ai Bisericii lui Dumnezeu, asemenea lui 
Iuda, obsedaţi de o farfurie de linte, ca tânărul Esau din Vechiul Testa- 
ment, care, din dorința unei farfurii de linte, şi-a vândut dreptul de prim- 
născut fratelui său Iacob (cf. Gen 25,27-34). 

În timp ce vorbea puternic şi cu vehemență împotriva duşmanilor Bise- 
ricii, împotriva persecutorilor şi împotriva preoţilor care s-au separat de 
episcopi pentru a urma obiectivele conducătorilor comunişti, în acelaşi 
timp, el invita în mod repetat la rugăciune pentru aceştia, pentru întoar- 
cerea lor, pentru ca Dumnezeu să aibă milă de ei, să le deschidă ochii spre 
adevăr şi să-i conducă pe adevărata cale a vieţii şi a mântuirii. Condus de 
credință vie în Cristos Domnul, îi încuraja şi pe ceilalți spunând: „Suntem 
mereu pregătiți să acceptăm condamnarea din partea oamenilor pentru 
numele lui Isus. Dacă uneori se întâmplă să fii condamnat pentru credința 
în Cristos, bucură-te şi veseleşte-te, pentru că Isus pătimeşte în tine!”+0 


Fericita moarte 


A stat în puşcărie la Lepoglava din 19 octombrie 1946 până în 5 decem- 
brie 1951. De fapt, regimul este cel care l-a transferat din puşcăria de la 
Lepoglava la domiciliul forțat: casa parohială din Krašić. Mai bine spus, l-a 
transferat fiind deja grav bolnav, pentru a muri în afara puşcăriei. Tocmai 
boala contactată în puşcăria de la Lepoglava l-a slăbit, deja în primăvara 
anului 1953 cauzându-i diferite forme de infirmitate“. Curajos şi înarmat 
cu răbdarea lui Iob, a suportat umilirea şi maltratarea până la moarte, 
survenită la 10 februarie 1960. A murit rugându-se pentru persecutori, 


4 Omilia pe tema: „Nedreapta condamnare”, în Katehetskepropovijedi („Omilii cateche- 
tice”, de N. BoRIO), ed. Curia Arhiepiscopală, Zagreb 1956, vol. I, 187. 

4 Policitemia rubra vera, tromboza picioarelor, catar bronşic, diferite inflamări şi dureri 
puternice, cvasicontinue pentru mai bine de 5 ani, cauzate de o mare acumulare de piatră 
în vezica urinară. Potrivit declaraţiei lui Stjepan Benecek, fostul director al închisorii de la 
Lepoglava, Fericitul Alojzije Stepinac a fost otrăvit cu ceai de leandru. 

pronunțând, înainte de a-şi da sufletul, cuvintele lui Isus: Fiat voluntas 
tua! — „Facă-se voia ta!”. 

Sunt îndrumătoare cuvintele sale adresate tribunalului districtului din 
Osijek, la 4 decembrie 1959: 


Medicii străini şi autohtoni au făcut tot posibilul pentru a-mi prelungi viața, 
însă sănătatea nu mi-au redat-o şi nu mi-o vor putea reda. Până astăzi mi-au 
extras 34 litri de sânge şi tot nu ajunge? Dacă organele puterii populare consi- 
deră că eu mor prea lent, să poruncească lichidarea mea fizică, aşa cum au 
dispus din punct de vedere juridic acum 14 ani ... Sfântul Ciprian i-a dat 25 de 
monede călăului care l-a decapitat. Eu nu le am, dar pot doar să mă rog pentru 
cel care eventual o va face”. 


Eliminarea fericitului Stepinac are încă o confirmare. De fapt, pe par- 
cursul autopsiei din 1993, la Institutul de Medicină Legală al Universităţii 
La Sapienza din Roma, în osemintele sale s-au găsit elemente toxice de 
crom, arseniu, plumb şi cadmiu“. Toate acestea au fost rezumate în for- 
mula martiriului său considerat ex aerumna carceris. 


Faimă de sfințenie şi martiriu 


Cardinalul Stepinac a murit, ispăşindu-şi pedeapsa la Krašić, la 10 februa- 
rie 1960, în stare de sfințenie şi martiriu. Poporul lui Dumnezeu recunoaşte 
viața sa virtuoasă şi moartea unui martir aşa cum a declarat-o şi venerat-o 
şi pe parcursul vieţii şi în special după moartea sa. Întrucât a murit prizo- 
nier, cardinalul Stepinac, conform legii pentru cei închişi, trebuia să fie 
înmormântat la locul decesului. După numeroase petiţii şi intervenţii, Auto- 
ritatea Civilă din Iugoslavia a consimţit în mod special şi a permis înmor- 
mântarea cardinalului în catedrala din Zagreb. Ritul solemn funerar din 
13 februarie 1960 a fost oficiat de mons. Franjo S&per, arhiepiscop coadiu- 
tor de Zagreb, în locul card. Franz König, care suferise un grav accident 
rutier aproape de Varazdin, în timp ce venea la înmormântare ca delegat al 
papei loan al XXIII-lea. La liturghie au luat parte, pe lângă toți episcopii 
din Iugoslavia, numeroşi preoți şi credincioşi. 

În timp ce corpul era purtat în dom şi mai apoi în mormânt, lumea aclama: 
„Sfânt!”, „Martir!”, „Roagă-te pentru noi!”. 

Mormântul său a devenit rapid loc de rugăciune şi de pelerinaj pentru 
poporul credincios. Domul a devenit loc de întâlnire continuă a poporului, 
care în fiecare zi, în preajma mormântului fericitului, căuta reconcilierea. 
Domul din Zagreb a devenit confesional pentru nenumăratele suflete care 
căutau reconcilierea cu Dumnezeu, dar şi cu oamenii. 


42 Cp, vol. XIV, 797-825. 
4 Cf. Postio, vol. I, 813-818; ibid. vol. III, pars II, 1545-1559. 


FERICITUL ALOJZIJE STEPINAC, MARTIR AL UNITĂȚII BISERICII 111 


Sute de ex voto sculptate în marmură sau brodate în mătase mărturi- 
seau darurile primite prin mijlocirea sa. Mormântul său este loc de rugă- 
ciune neîntreruptă şi izvor de daruri. Poporul lui Dumnezeu era de acord 
că „martiriul era carisma sa” şi că el era un adevărat „conducător al creşti- 
nilor autentici” (card. G. Montini). Acestea sunt argumentele pentru care 
Biserica a început imediat să se roage „pentru fericita glorificare a sufletu- 
lui său ales”, în credinţa că el, „cu harul şi lumina (lui Cristos), îşi va ma- 
nifesta protecția asupra întregului Colegiu al Bisericii” (Ioan al XXIII-lea). 
„Prin prezența sa, prin muncă, prin curaj şi răbdare, cu linişte şi, în cele 
din urmă, prin moarte, el a arătat că este un adevărat om al Bisericii, dis- 
pus la sacrificiul suprem şi la a nu-şi renega credința” (loan Paul al II-lea). 

Slujitorul lui Dumnezeu Papa loan Paul al II-lea l-a proclamat Fericit, 
martir, la 3 octombrie 1998, la sanctuarul marian național croat de la 
Marija Bistrica. 


Quo vadis, Europa?“ 


În amintirea căderii Zidului Berlinului, a Cortinei de Fier, a Bisericii 
tăcerii, a victimelor comunismului care sunt peste 100 de milioane“, în 
care majoritatea sunt creştini, ne punem aceeaşi întrebare pusă de ferici- 
tul Stepinac în 1938: Quo vadis, Europa? În acel moment istoric, el indica 
pericolele nazismului care încerca să introducă o religie nouă în detrimen- 
tul creştinismului. Aceeaşi întrebare a formulat-o în 1957, în scrisoarea 
către dr. Ivo Andres: 


Niciodată n-o să fim de acord cu ideologia comunistă, niciodată! Este un sistem 
ce degradează şi reduce personalitatea individului la un angrenaj al maşinii 
statale: instrumentele care trebuiau să fie în serviciul omului au fost transfor- 
mate în idoli. Un sistem de genul acesta poartă în sine germenul blestemului 
şi, mai devreme sau mai târziu, se va prăbuşi cu mare violență. 


Prevestind apoi semnele aurorei semnalate de aspirația umanității la 
valorile supranaturale, a continuat să scrie astfel: 


Europa care se uneşte, mulțumită lui Dumnezeu, pe baza valorilor spirituale, 
moştenite de la generaţiile precedente, va avea din nou un loc central în viața 
lumii; în caz contrar, va fi destinată scufundării în barbariile din care Evanghe- 
lia lui Cristos a ridicat-o“. 


+ Hrvatski List (Fiul Croat; Osijek), Crăciunul din 1938. 

45 S. COURTOIS, „Crimele comunismului”, în Cartea neagră a comunismului. Crime, te- 
roare, represiune, op. cit, 14-15. Usp. N. WERT, „Un stat împotriva poporului. Violenţe, 
represiuni, terori în Uniunea Sovietică”, IBID., 175-176.; K. BARTOSEK, „Europa Centrală şi 
de Sud-Est”, ibid., 386-428; J.-L. MARGOLIN, „Cina — un lung marş în noapte”, IBID., 433.-512. 

46 Cp, vol. XIII, 472-473. 

Mulţumind organizatorilor acestui simpozion, doresc ca, prin mijlocirea 
fericitului Alojzije Stepinac şi a multor altor martiri ai lui Cristos de la 
Estul la Vestul Europei, să fie o auroră a Europei care îşi recunoaşte rădă- 
cinile creştine şi mântuirea în Isus Cristos. 


Traducere 
Demşa-Crainicu Virgil 


